text:
Presentashon partisipashon dor di CAOP den koperashon ku CGOA
Willemstad, 6 desèmber 2019 – Djaweps dia 5 di desèmber 2019, ’Centrum Arbeidsverhoudingen Overheidspersoneel’ (CAOP) den koperashon ku ’Centraal Georganiseerd Overleg in Ambtenarenzaken’ (CGOA) a hasi un presentashon tokante di partisipashon di trahadó. E seshon dinámiko i interaktivo aki a wòrdu presentá dor di Marco Sikkel i Alphons de Lange. Tur dos ta empleá na CAOP i tin hopi aña envolví den e desaroyo di partisipashon di trahadó entre otro aki na Kòrsou.
E presentashon aki ta e promé di un seri di enkuentronan plania tokante e tema “trabou signifikativo”. Trabou ta haña entre otro mas nifikashon si trahadónan por tin influensia riba nan esfera di trabou, e fasilidatnan na trabou i e tomo di desishon di e organisashon kaminda nan ta laborá. CAOP ta konektá sensia ku maneho i práktika i tin komo meta duna un aporte na komunidat kaminda hende por hasi un trabou signifikativo.
E seshon a wòrdu asistí dor di representantenan di e sindikatonan ku ta representá trahadónan den sektor públiko, miembronan di e Konseho Sosial Ekonómiko (SER), ámtenarnan di diferente ministerio i otro interesadonan.
Partisipashon ta trata e manera kon por envolví trahadónan den e tomo di desishon den nan organisashon. Durante di e presentashon CAOP a duna atenshon na e diferente formanan di partisipashon, ku ta esun direkto, indirekto i esun eksterno.
Mirando e grupo di enfoke, ku ta gobièrnu, CAOP kier a sondia si tin nesesidat pa tin prinsipalmente e partisipashon indirekto. Esaki tambe lo por ta e promé stap pa yega na trabou signifikativo. Den enkuentronan benidero lo amplia mas riba e tópiko aki.
E presidente di CGOA, prof. dr. ing. Valdemar Marcha a sera e enkuentro aki bisando ku e presentashon tabata hopi informativo kaminda tabata tin un diálogo ku por wòrdu mira komo un promé stap den direkshon di partisipashon real i efektivo.
Pa e Presentashon i Spich klek aki
Riba e potrèt: CAOP i partisipantenan


c: text/html

text:
KRALENDIJK – Wafnan di piskadó ta otro proyekto ku ta stanká, tabata entre otro loke Ernst Delanoy presidente di ‘Piskabon’ a menshoná den un kombersashon ku Radio Live 99.9 FM. “Algun aña pasá a entregá tur kos pa e proyekto di drecha waf di piskadó na Sorobon, esun na Playa pabou i Playa Frans. Hopi bia ta lubidá Playa Frans, kaminda tin hopi piskadó ta hasi uso di e sitio pa nan piska. Tin hende ta bai baha boto i ta aktivo na e sitio, spesialmente hendenan di Rincon. Nos a tende ku ta bai hasi diferente kos na wafnan di piskadó, sinembargo tur kos ta riba papel, i den práktika nada a sosodé. Tur esakinan tabata papiá i a deliberá riba nan, promé ku a bin ku e idea pa atendé ku waf di Chachacha.
Nada kontra esaki, sinembargo a papia pa atendé wafnan di piskadó promé. A resultá ku waf di Chachacha a bira prioridat, ku ta un sitio kaminda hende ta bai distraí i landa. E wafnan kaminda e piskadó ta usa pa gana nan sèn, a keda pone un kantu. Nada kontra, sinembargo a palabra otro. Mi a papia ku havenmeester Gunter Flanegin, kende ta un tremendo persona. Loke el a bisa, mi no ta di akuerdo kuné esta pa drecha waf di Chachacha promé, pasobra e ta serka di e otro wafnan den bahia. Pa nos tur waf tin un nifikashon. Un waf ta un sitio pa mara boto. Esei ta loke ta hasi ku un waf. Pues nos ta haña ku tur waf ta igual i tin nan importansia. No por ta asina ku un ta mas ku e otro, “Delanoy a menshoná.

robotstxt: allowed

filter: keep


text:
Resultadonan di Beisbòl Liga Grandi ayera:
- Chicago White Sox a derota Detroit Tigers ku skor di 8-7 den 10 entrada
- Baltimore Orioles a gana Boston Red Sox ku skor di 8-6
Xander Bogaerts a konektá 2 doblete den 5 turno na bate ku 1 kareda anotá i otro empuha. Xander tin un promedio di .294 ku 3 honron i 31 kareda empuha
- Oakland Athletics a derota Texas Rangers ku skor di 6-3
- New York Mets a gana Milwaukee Brewers ku skor di 2-0
- Los Angeles Dodgers a derota Chicago Cubs ku skor di 4-0
Den un situashon no pa salba e partido, Kenley Jansen a picha 1 entrada komletu sin permití kareda i poncha 1 batido. Kenley tin un efektividat di 0.61 ku 10 partido salba e temporada aki
- Arizona Diamondbacks a pèrdè di Colorado Rockies ku skor di 6-4
- San Diego Padres a pèrdè di San Francisco Giants ku skor di 13-8
- Atlanta Braves a pèrdè di Washington Nationals ku skor di 7-0
Andrelton Simmons no a hunga den e partido aki. Andrelton tin un promedio di .274 ku 3 honron i 28 kareda empuha
- Cincinnati Reds a derota Pittsburgh Pirates ku skor di 5-4 den 13 entrada
- St. Louis Cardinals a gana Miami Marlins ku skor di 5-1
- New York Yankees a pèrdè di Houston Astros ku skor di 4-0
Didi Gregorius no a hunga den e partido aki. Didi tin un promedio di .236 ku 4 honron i 16 kareda empuha
Partidónan di Liga Grandi pa awe:
- Atlanta Braves kontra Pittsburgh Pirates
- Cleveland Indians kontra Baltimore Orioles
- Washington Nationals kontra Philadelphia Phillies
- Texas Rangers kontra Toronto Blue Jays
- Chicago White Sox kontra Detroit Tigers
- Boston Red Sox kontra Tampa Bay Rays
- Cincinnati Reds kontra New York Mets
- Los Angeles Dodgers kontra Miami Marlins
- Minnesota Twins kontra Milwaukee Brewers
- New York Yankees kontra Houston Astros
- Chicago Cubs kontra St. Louis Cardinals
- Kansas City Royals kontra Oakland Athletics
- Seattle Mariners kontra Los Angeles Angels
- Arizona Diamondbacks kontra San Diego Padres
- Colorado Rockies kontra San Francisco Giants
Breve:
- Juremi Profar a keda asigná pa e ekipo di Hickory Crawdads den Klase A. Juremi anteriormente tabata ku e ekipo di Klase A avansá High Desert Mavericks. Akinan den 13 partido e pelotero a logra un promedio di .240 ku 1 honron i 7 kareda empuha
Tripel A
- Yurendell de Caster a konektá 1 hit den 5 turno na bate pa Piratas de Campeche. Yurendell tin un promedio di .273
- Chris Garia no a konektá hit den 2 turno na bate pa Round Rock Express. Chris tin un promedio di .133
Dòbel A
- Juan Carlos Sulbaran a risibí su di 6 derota di temporada pichando 6 entrada kompletu i permitiendo 3 kareda riba 8 hit i 1 base por bola, miéntras ku e la poncha 3. Juan Carlos tin un rèkert di 4-6 ku un efektividat di 4.68 den 14 salida
- Jonathan Schoop a konektá 1 honron den 3 turno na bate ku 1 kareda anotá i otro empuha pa Bowie Baysox. Pa Jonathan e honron tabata su di 3 den su ultimo 3 partidonan. Jonathan tin un promedio di .273
Klase A
- Sherman Lacrus no a konektá hit den 4 turno na bate pa Spokane Indians. Sherman tin un promedio di .350
- Darren Seferina a konektá 2 hit den 3 turno na bate ku 1 kareda anotá i 2 base roba pa Peoria Chiefs. Darren tin un promedio di .303
- Ozhaino Albies a konektá 2 hit for di kua 1 tripel den 6 turno na bate ku 1 kareda anotá pa Rome Braves. Ozhaino ta lidera su Liga ku un promedio di .323
- Ademar Rifaela no a konektá hit den 5 turno na bate pa Aberdeen IronBirds. Adermar tin un promedio di .182
Liga di Nobato
- Jonathan Martijn a konektá 2 hit for di kua 1 doblete i 1 tripel den 4 turno na bate ku 2 kareda anotá i 2 empuha pa Billing Mustangs. Jonathan tin un promedio di .286
- Terrence Josephina a konektá 1 hit den 4 turno na bate ku 1 kareda empuha pa DSL Braves. Terrence tin un promedio di .232
- Chris Pieters no a konektá hit den 3 turno na bate ku 1 base por bola pa DSL Cubs. Chris tin un promedio di .188
- Jerson Dometillia no a konektá hit den 2 turno na bate pa DSL Dodgers. Jerson tin un promedio di .350
- Rachid Engelhardt no a konektá hit den 4 turno na bate ku 1 kareda anotá i otro empuha pa DSL Orioles1. Rachid tin un promedio di .220
- Zaino Henriquez a konektá 2 hit for dia kua 1 doblete den 5 turno na bate ku 1 kareda anotá i 1 base roba pa DSL Twins. Zaino tin un promedio di .105
- Raysheandall Michel a konektá 1 tripel den 4 turno na bate ku 1 kareda empuha pa DSL Braves. Raysheandall tin un promedio di .355


text:
Presidente di Comerciante Uni Aruba (CUA), Frans Ponson a bisa di a keda asombra ora el a tende e rumor cu ta te na november Parlamento ta bay haya e ley di BTW pa aproba. Esey ta mientras cu ainda, sector comercial no tin ningun certeza di e sistema aki, pa cual tampoco por duna su reaccion. Sinembargo, ainda ta insisti riba un fecha di introduccion pa 1 di januari 2023. Pa e organisacion representativo di comercio, esaki ta simplemente imposibel y iresponsabel. Durante e conferencia di prensa cu a tene diabierna mainta, a splica pakico tambe.
Na 2007 a bin cu BBO y su ley ta bisa cu tur negoshi mester tin un computer p’asina e cobro di e BBO ta indica riba e bon imprimi. “Ni esey despues di 15 aña nos por haci,” Ponson a comenta. “Awo BTW cu ningun negoshi a traha cu ne, mayoria no ta ni compronde, ni sa ainda, no a bin ningun entrenamento pa ningun hende; bo ta kere cu lo implement’e bon den dos pa tres luna?,” e empresario ta cuestiona.
Pa e relato completo, lesa TREMPAN


text:
San Miguel: Diabierna den careda di 7’or y 45 di anochi a sosode un accidente fatal riba e caminda di San Miguel.
Un motociclista no lo a pone tino cu e pickup su dilanti a brake y e no lo a controla su velocidad na tempo y a dal patras di un pickup cu consecuencia fatal.
Mesora a pidi pa presencia di polis y ambulance pero na yegada e paramediconan no por a haci nada mas pa e motociclista, nan no tabata haya pulso y lamentabelmente e motociclista masculino a fayece. Slachtofferhulp, dokter, specialista di trafico, departamento tecnico di polis ta na caminda.
E caminda di San Miguel a wordo cera pa trafico. Aki rato mas imagen y informacion


text:
ORANJESTAD – Diaranson merdia a tene acto di entiero di Ex-Mandatario, Yiu, Ruman, Tata, Amigo, Colega; “E Hombr’i Pueblo”, Sr. Hyacintho Rudolfo “Rudy” Croes. Minister di Husticia y Asuntonan Social Sr. Rocco Tjon, a hiba palabra durante e ceremonia pa asina conmemora y gradici Sr. Rudy Croes (QEPD), pa su bunita trayectoria den e mundo politico, pero tambe como un gran amigo.
Cu un tristeza profundo pero enormemente agradecido na e famia completo di Sr. Rudy Croes, Minister Tjon, a hiba palabra pa asina comparti cu esnan presente su propio experiencia y conocemento den feliz memoria di Sr. Rudy Croes. Minister Tjon a expresa cu Sr. Rudy Croes tawata un Arubiano humilde pero orguyoso di su origen, y cu como politico a haya e nomber “E Hombr’i Pueblo”.
Sr. Rudy Croes a kere fiel cu cada hoben y adulto na Aruba tin e derecho fundamental pa conoce e historia di su pais. E historia di e norma y balornan di su nacion y su simbolonan di identidad, cu ta identifica nos como pais. Y pa e motibo aki Sr. Rudy Croes a profundisa su mes den bukinan y literatura di hendenan cu a relata e realidad di nos historia. Tur esaki pasobra e tawata kere firme cu mester brinda “respet pa e berdad”.
Remarkabel pa e Mandatario ta, cu na prome instante Sr. Rudy Croes no tawata tin ningun deseo pa drenta e arena politico, como tal, na aña 1986 ora e a wordo aserca pa subi lista di partido Movimiento Electoral di Pueblo e a vocifera: “ Mi sa den kico Betico a pasa exactamente y awor den e tristeza aki, mi no ta ni pensa riba drenta den politica”. Sinembargo, a logra convence pa toch subi lista y den su prome salida, cual tawata e eleccion di dia 6 di januari 1989, a logra saca un total di 4707 voto. Asombroso ta cu, apesar di a logra e cantidad di voto aki, e a nenga pa bira Ministro, pa motibo cu e kier a bay Parlamento prome pa asina e por gana experencia. Esaki ta loke cu ta caracteris’e, un bes mas, como e Arubiano humilde cu Sr. Rudy Croes tawata.
Den su trayectoria como Minister di Husticia, Sr. Rudy Croes a logra hopi pa pais Aruba, entre otro; implementacion di GuardaCosta, “Mas Blauw Riba Caya”, Centro di Husticia na Santa Cruz y un warda completo na Noord, vigilancia aereo a traves di helicopter, y vigilancia a traves di radarnan. Pero tambe, a mira e importancia y e necesidad pa informacion y inteligencia den investigacionnan, y pa e motibo aki a introduci y inverti den sistemanan tecnologico manera “Radex”. Un sistema cu te dia di awe nos ta usa. Asina por menciona hopi mas cos cu Sr. Rudy Croes a haci pa Aruba.
Minister Tjon, a comparti un poco di su experiencia personal cu Sr. Rudy Croes, cual a inicia na aña 2004, como un hoben profesional cu a sigui e curso di team di aresto a peticion di ex Mandatario Sr. Rudy Croes. A siña conoce Sr. Rudy Croes mas di serca durante momentonan oficial, y momentonan inoficial, for di yamadanan, “whatsappnan”, combersacionanan na Sr. Rudy Croes su cas y a pasa momentonan ameno na Urataca. E ultimo combersacion cu e ex-Mandatario, apesar di su propio luchanan di salud, tawata riba bienestar di Aruba. Sr. Rudy Croes semper tawata enfatisa e lucha cu a wordo hiba di nos tur como pais Aruba, y tawata suplica nos pa conserva esaki. Un muestra di su amor pa nos tur, su amor pa Aruba.
Minister Tjon a termina su discurso cu un dicho di nos libertador “Sr. Betico Croes”. E dicho cu “Mo Rudy”, a incorpora y finalisa su buki cune, titula “E Hombr’i Pueblo”. “Mi sa cu despues cu nos no t’ey mas, historia lo demostra kico ta e rikesa inmaterial cu nos a laga atras pa nos criaturanan”. Por ultimo, e Mandatario a expresa cu “Mo Rudy por ta trankil cu su sacrificionan no tawata envano. Familares y su amigonana tambe por ta trankil, cu boso sacrificio no tawata envano. Rudy lo keda recorda pa semper, y su lucha lo continua, cu Mo Rudy sosega na paz”.


text:
Aña 2022 lo ta un aña crucial pa locual ta e trayecto di landspakket unda cu diferente accion den e trayecto aki lo tin nan estudionan publica. E estudionan aki a wordo ehecuta pa profesionalnan hulandes y local, y semper a envolve e stakeholdernan principal. Asina cada estudio ta wordo carga cu base amplio.
Den aña 2022 lo cuminsa mira diferente fase di implementacion.
E aña aki tambe lo ta e momento crucial cu lo mester stipula y haci palabracion fiho entre e paisnan pa loke ta e forma di financiamento di e proyectonan, cumpliendo cu e palabracionnan riba e tema financiero.
E acuerdo den forma di e prome agenda pa aña 2022 ta demonstra cu no obstante e retonan, nos pais ta cumpliendo den gran forma cu un di condicionnan esencial. Ta desea tur profesional y esnan involvi den a trayecto aki hopi exito cu e trabounan nos dilanti.
E Agenda di Ehecucion ta un documento cu lo wordo rafina continuamente. Esaki lo tuma luga den colaboracion estrecho entre paisnan.
E agenda a wordo comparti entre otro cu Parlamento, gremio y organo di controlaria y conseho. Esaki den cuadro di un maneho transparente
Por indica cu Pais Aruba ta riba bon caminda y cu respet, madures y dedicacion, hunto nos lo recupera nos pais.


text:
BAN BARTEL DIL KU VENEZUELA
Pa varios luna of anja nos ta yora ku venezuela debe nos tantu sen. Pero no ta nos so. Embargo ku tin riba e pais a pone ku nan a kai atras ku tur loke ta pagonan ku mester wordu hasi. Kiermen ku nos no ta esepshon. Pesei nos mester pensa den direkshon di tuma material enbes di para riba sen, pasombra lo bira difisil i asta imposibel pa por risibi e kantidat di milliones di dolarnan aki.
Venezuela tin di nos sen di Inselair, DAE i R.D.K, kontratistanan, trahadornan di pedevesa etc. Esakinan ta esnan ku ami ta korda. Di lokenan ku nos a tuma over for di prensa, ma saka afo ku ta papia di riba 800 million dolar. Korsou tin problema ku diferente material ku nos mester. Entre otro nos lo por dil ku venezuela pa nos risibi sement, eternit, palu, kosnan di koriente, kosnan di WC, mosaiko, kashina kushina, bentana, porta, kozijn etc. Esakinan nos ta traha kas pa pueblo kune. Minister Cooper ta papia tur dia ku no tin sen pa asfalt, awel ata chens aki pa nos dil ku bisinja i risibi asfalt. Laga druk boekinan di skol ku nos mester pa nos skolnan. Unifornan pa Polis, Skol i empleadonan di gobiernu. Den deporte loke ta sali basta plaka ta casalon. Awel esaki tambe nos lo por hinka den e dil. Tuma konsumo pa traha pakete pa esnan den nesesidat. Specialmente fruta ku e pueblo aki ta yora pe tur dia. Asta outo nos lo por hinka den e bartel aki. Pais venezuela ta riku na tur kos ku nos mester. Esakinan ta dijs algun kos ku nos mester urgentemente. Gobiernu traha un delegashon ku ta papia ku venezuela tokante di e dil aki. Bo tin Angelo Meyer, Errol Cova, Gerald Remilia ku a mustra den pasado ku nan ta hopi bon mes ku e gobiernu venesolano. Lanta for di sonjo rumannan. Ami ta konvensi ku nos por. Drenta un areglo di pago parti den un kantidat di anja. Despues ku ta kla papia ku esnan ku no ke pa nos dil ku venezuela ku ta Hulanda i Merka. Korsou tin sen, pero mester kuminsa move pa asina por duna alivio na e pueblo. Sinta grita, bai radio ku na porta snack duna komentario no ta yuda. Ban pa bai rumannan. Ta tempo pa nos bira wak kon ta resolve kosnan i stop di pensa riba e sen pa hasi kos. KON NO POR, NOS TUR SA, BAN PA KON SI POR.
Johnny Isabella
KOMPARTI E NOTISIA AKI VIA / Share the news
Like this:
Like Loading...


text:
Desde fin di 2019, mundo henter ta den e gara di e ‘coronavirus.’ Pero kico e ta? Kico e ta haci? Y cuanto miedo bo mester tin? Tin hopi informacion eroneo ta wordo circula. Sigui lesa pa informacion amplio tocante COVID-19.
Kico ta e coronavirus?
Ta importante pa splica cu no tin un (1) coronavirus. Coronavirus (CoV) ta e nomber comun pa un famia di virus cu ta causa un variedad di malesa. Entre nan, sintomanan di e verkoud y griep cu nos tur conoce, pero tambe malesanan mas serio manera Severe Acute Respiratory Syndrome (SARS-CoV) y Middle East Respiratory Syndrome (MERS-CoV).
E ‘coronavirus’ cu na e momento aki ta bezig ta plama rond mundo, ta un stam nobo den e famia coronavirus. E nomber oficial di e virus ta SARS-CoV-2 y e malesa cu e ta causa yama COVID-19 of 2019-nCoV. E malesa a wordo identifica pa prome biaha na 2019, y p’esey el a wordo designa e nomber aki, cual ta un abreviacion di ‘coronavirus disease 2019.’
Pues ora di papia di e malesa aki specificamente, e forma corecto di referi na dje ta COVID-19.
Pues ora di papia di e malesa aki specificamente, e forma corecto di referi na dje ta COVID-19.
Casonan confirma di COVID-19 na Aruba
Dia 13 di maart 2020, COVID-19 a wordo registra na Aruba pa prome biaha. E grafiek aki ta mustra e desaroyo cronologico den e casonan confirma di COVID-19 segun informacion oficial di gobierno di Aruba.
Kico ta e origen di COVID-19?
Na principio di e brote a wordo papia di un mercado na Wuhan unda cu ta bende animal. Ta un posibilidad realistico cu na e mercado aki e brote a cuminsa.
Coronavirus ta ‘zoonotico,’ cual kiermen cu e virus ta wordo transmiti entre animal cu persona. Como tal, di SARS y MERS ta conoci cu nan a bin di vleermuis, por medio di civeta y camel respectivamente como animal intermediario. E origen di e virus ta natural. Analisis di e virus SARS-CoV-2 cu ta causa COVID-19 a mustra cu e ta un virus cu probablemente tin su origen den vleermuis. A pesar di e nivel di certesa aki, no ta cla con e virus a bay di vleermuis pa humano.
Mientras cu probablemente vleermuis a infecta un (animal) intermediario prome, no por descarta e posibilidad cu vleermuis lo por a infecta un persona directamente.
Coronavirus ta ‘zoonotico,’ cual kiermen cu e virus ta wordo transmiti entre animal cu persona. Como tal, di SARS y MERS ta conoci cu nan a bin di vleermuis, por medio di civeta y camel respectivamente como animal intermediario. E origen di e virus ta natural. Analisis di e virus SARS-CoV-2 cu ta causa COVID-19 a mustra cu e ta un virus cu probablemente tin su origen den vleermuis. A pesar di e nivel di certesa aki, no ta cla con e virus a bay di vleermuis pa humano.
Mientras cu probablemente vleermuis a infecta un (animal) intermediario prome, no por descarta e posibilidad cu vleermuis lo por a infecta un persona directamente.
Con peligroso ta COVID-19? Ken ta core mas riesgo?
Mas o menos 80% di esnan infecta cu COVID-19, lo tin sintomanan leve of no lo sinti nada. Relativamente, tin masha tiki caso di muchanan cu a bira malo di COVID-19. Sin embargo, esaki no ta causa pa celebra, paso aki ta unda e rabo di e porco ta krul. Un persona hoben/saludabel, sin cu e sa, por facilmente pasa e malesa pa otro miembro di famia cu si ta mas vulnerabel.
Pa mayoria di hende (80% di esnan infecta), no tin diferencia entre COVID-19 y un simpel verkoud of griep. Pero pa esnan di edad halto y cu tin complicacion di salud, COVID-19 por ta hopi peligroso. Si bo ta sesenta aña of mas grandi, bo ta core un riesgo eleva cu e sintomanan ta manifesta mas fuerte. Mas bieu bo ta riba di sesenta, mas riesgo bo ta core. Si adicionalmente, bo ta sufri di problemanan di salud manera curason, pulmon of tin diabetes, bo mester tin hopi cuidou. En particular, esnan riba 80, cu ya tin problema cu salud, ta core un riesgo serio di fayece a consecuencia di e malesa COVID-19.
Hopi hende (cu ta relativamente hoben y saludabel) no lo ni ripara nan ta infecta. Es mas, e por tarda algun dia of hasta algun siman prome cu e sintomanan manifesta nan mes, si nan manifesta nan mes. Pues e hecho cu COVID-19 ta afecta mucha y hoben di un forma hopi suave, combina cu e hecho cu tin un periodo asintomatico cu por ta basta largo den cual e virus si ta plama, ta haci COVID-19 hopi peligroso pa nos grandinan.
Kisas abo no sa cu bo tin’e, pero bo a bay bishita bo wela cu ta sufri di sucu, sin tuma precaucion higienico. A consecuencia, awo el’a keda infecta y ta den un situacion grave. Si bo warda te ora cu bo ta sinti’bo malo pa cuminsa tuma precaucion, ya bo ta laat caba.
Si bo ta huma of tabata huma, bo tambe ta core un riesgo eleva di tin complicacion si bo bira malo cu COVID-19. Segun un estudio haci na China bou di 78 pashent y publica den Chinese Medical Journal na februari 2020, e posibilidad cu un caso di COVID-19 ta bira mas severo of hasta conduci na morto, ta 14 biaha mas halto bou di hende cu tabata tin un historia di huma compara cu esnan cu no tabata huma. Segun e mesun estudio aki, esnan cu un historia di huma tabata tin un probabilidad di 14% mas halto di desaroya pulmonia ora di bira malo cu COVID-19. Tambe, tin indicacionnan cu 'vaping' por tin e mesun efecto negativo di empeora e malesa. E rason ta cu humamento (di sigaria, marijuana y posibelmente vape) tin e efecto di irita y inflama pulmon y alabes reduci e efectividad di e sistema imunologico.
E peliger pa hende 'jong'
Si bo ta jong y saludabel, bo lo por tin e impresion cu menos bo tin cu worry pa bo mes salud. Esaki no ta berdad. E virus ta un peliger pa hoben tambe. Tanto na Hulanda como na Merca, Francia y Belgica, un gran parti di esnan cu mester a ricibi tratamento den hospital ta relativamente hoben. Tin menos morto bou di e grupo aki paso nan sistema imunologico ta mas apto pa combati e virus, pero cu persona mas hoben tambe por bira hopi malo ta un hecho.
Na Hulanda, dokter Diederik Gommers a splica cu mayoria di pashent den intensive care ta bou di edad di 50 aña. Na Merca, cifranan di CDC ta mustra cu casi 40% di esnan cu mester a wordo trata den hospital tabata entre edad di 20 pa 54. Na Belgica, dokter Ignace Demeyer a informa cu hopi patient cu mester di intervencion ta hende di entre 30 pa 50 aña di edad cu no tabata tin ningun problema di salud existente. Na Francia, mas cu 50% di e pashentnan cu mester wordo trata den cuido intensivo ta persona bou di edad di 60. Na Italia, 12% di esnan cu a ricibi tratamento den intensive care ta entre edad di 19 cu 50.
Kico ta e diferencia entre coronavirus y griep of verkoud?
Ta berdad cu e simptomanan di COVID-19 ta similar na un griep of verkoud. Verkoud mes ta wordo ocasiona pa mas di 200 tipo di virus, di cual e mas comun ta e rhinovirus. Mientras cu e rhinovirus ta causa 50% di tur caso di verkoud, otro virus cu tambe ta causa verkoud ta coronavirus, influenza y parainfluenza. COVID-19 ta wordo causa pa e coronavirus SARS-CoV-2. Maske cu e malesa COVID-19 tin sintomanan en comun cu griep of verkoud, toch e tin algun caracteristicanan diferente.
Kico ta e sintomanan di COVID-19?
Sintomanan comun di infeccion cu COVID-19 por inclui un of mas di lo siguiente:
- Sintomanan respiratorio
- Kentura
- Tosamento
- Problema cu hala rosea
Den casonan serio, infeccion cu COVID-19 por causa pulmonia, SARS, fayo di riñon y hasta morto.
Con ta preveni infeccion cu COVID-19
E recomendacionan pa preveni infecion y plamamento ta simpel: practica bon higiena y mantene distancia social.
Pa cuminsa, practica bon higiena. Den practica esaki kiermen:
Pa cuminsa, practica bon higiena. Den practica esaki kiermen:
- Laba bo man frecuentemente cu awa y habon y haci esaki pa por lo menos 20 seconde.
- No mishi cu bo cara. E virus ta infecta via di boca, nanishi y wowo.
- Si bo ta malo, cubri bo boca y nanishi ora di tosa of niester cu un napkin of parti paden di bo elleboog.
- Evita contacto cu persona cu tin sintoma respiratorio (p.e. tosamento y niester).
- Cushina carni y webo bon.
- Tene bo cas, auto y obhetonan personal limpi. E virus por biba den aire te cu 3 ora y te cu 4 ora riba koper. Riba carton e por keda bibo pa 24 ora. Es mas, riba superficie manera plastic y stainless steel, e por biba 2 pa 3 dia (NIH).
Tambe, practica distancia social. Es decir, keda na cas y limita contacto cu otro persona. Sali solamente si ta absolutamente necesario y ora di haci esaki, practica e tips pa mantene un bon higiena. Manteniendo distancia social ta yuda limita e oportunidadnan pa e virus por plama mas.
Un estudio di University of Massachusetts Amherst a calcula cu e periodo mediano di incubacion pa COVID-19 ta un tiki mas di 5 dia y cu 97.5% di hende cu desaroya sintoma lo haci esaki dentro di 11.5 dia despues di infeccion.
Na Hulanda como na Aruba, tin informacion cu a wordo comparti pa medio di instancianan oficial, cu un persona ta solamente contagioso ora cu e tin sintoma. Sin embargo, tene na cuenta cu varios fuentenan veridico internacional ta papia lo contrario. Tin hopi caso documenta di transmision asintomatico. Tin hopi aspecto di e virus aki cu ainda mester sali na cla pa medio di mas investigacion. Pues cu sintoma of sin sintoma, ta importante pa keda na cas mas hopi posibel pa evita contagia otro. Mientrastanto, na Hulanda, RIVM a update nan website pa awo bisa cu ‘mas malo bo ta, mas contagioso bo ta.’
Un estudio di University of Massachusetts Amherst a calcula cu e periodo mediano di incubacion pa COVID-19 ta un tiki mas di 5 dia y cu 97.5% di hende cu desaroya sintoma lo haci esaki dentro di 11.5 dia despues di infeccion.
Na Hulanda como na Aruba, tin informacion cu a wordo comparti pa medio di instancianan oficial, cu un persona ta solamente contagioso ora cu e tin sintoma. Sin embargo, tene na cuenta cu varios fuentenan veridico internacional ta papia lo contrario. Tin hopi caso documenta di transmision asintomatico. Tin hopi aspecto di e virus aki cu ainda mester sali na cla pa medio di mas investigacion. Pues cu sintoma of sin sintoma, ta importante pa keda na cas mas hopi posibel pa evita contagia otro. Mientrastanto, na Hulanda, RIVM a update nan website pa awo bisa cu ‘mas malo bo ta, mas contagioso bo ta.’
Bisti mascara of handschoen ta yuda preveni infeccion?
E topico aki ta un tiki controversial.
Di un banda, e consensus medico ta cu e beneficionan di mascara y handschoen ta marginal. Nan ta duna un sentido falso di seguridad. Esaki tin di haber cu e hecho cu mascara y handschoen tambe ta bira sushi. Mas largo bo bisti un mascara of handschoen, mas nan por bira un fuente grandi di infeccion. P’esey, e manera cu ta anda cu nan por haci cu e beneficionan di bisti mascara of handschoen ta wordo cancela.
Por ehempel, ora di kita un mascara, mester laba bo man prome y despues kita e mascara sin mishi cu e parti dilanti. Similarmente ora di kita un handschoen, mester ta hopi cauteloso pa cu esaki anto tira e handschoen afo. Tambe, durante di dia, inconcientemente nos ta mishi cu nos cara. Combina esaki cu un handschoen of mascara y ta obvio cu den tur dos caso, e riesgo di plama e virus ta hopi real.
Otro aspecto pa tene na cuenta ta cu infeccion cu e virus ta pasa via wowonan tambe. Bisti handschoen y mascara no ta proteha bo wowonan.
Tambe, ta importante pa tuma nota cu tin un escasez di material den e mundo medico. Nos mediconan tin mester di mascara, handschoen y otro ekiponan pa por combati e virus. Mas hende cumpra e cosnan aki, ta menos tin pa e profesionalnan cu mas mester di nan.
Di otro banda, tin scientifico cu ta pensa cu e trend di desconseha uso di mascara ta un di e erornan principal den e bataya contra covid-19. Bisti un mascara den un situacion 'druk,' cu hopi hende, por reduci e riesgo di infeccion, hasta si esaki ta un reduccion di riesgo masha tiki. Pero na mes momento tin cu realisa cu e tipo di mascara ta hunga un rol grandi. Un 'respirator' tipo N95 ta filtra mihor cu un mascara di cirugano, mientras cu un mascara di tela traha na cas casi no tin beneficio. Tambe, e 'fit' di e mascara na bo cara ta sumamente importante.
Ta incorecto pa sugeri cu ta un profesional medico so por carga e responsabilidad di bisti un mascara y cu demas persona ta incapas di educa nan mes pa cu esaki. Pero varios estudio riba e efectividad di mascara pa preveni infeccion a mustra cu e no ta un simpel si of no. Un mascara por preveni droplets di drenta bo boca y nanishi, pero na mes momento permiti cu particula viral pa medio di aerosol por facilmente pasa door di e material di e mascara.
Si bo ta sinti bo mes miho bistiendo un mascara, y bo educa bo mes con pa haci uso di esaki debidamente pa asina no infecta otro persona of bo mes, kisas e no ta un mal idea pa bisti un mascara ora bo drenta un situacion di riesgo. Pero sea conciente cu e beneficionan ta limita y ta depende di e mascara.
Tin di bisa si cu mascara ta hopi bon pa usa si abo mes ta malo. Door di bisti mascara ora bo ta malo, bo ta cubri bo boca y nanishi, y asina ta preveni cu bo ta pasa e virus pa otro hende. Esaki kisas ta e uso mas efectivo di un mascara.
Tin un vacuna contra COVID-19?
Te ainda, no ta existi vacuna ni remedi contra COVID-19. Tin mas o menos 40 vacuna potencial cu ta wordo investiga, pero e proceso di trece un vacuna riba mercado, ta tarda mas o menos 12 pa 18 luna.
Recurso pa profesionalnan medico
Si bo ta un medico of traha den e area di medicina y cuido personal, bo por sigui un curso online di WHO. E curso ta completamente gratis y disponibel den shete idioma.
Video cu ta splica COVID-19
Na februari 2020, World Health Organisation a publica un video cu ta splica kico ta COVID-19, di unda el’a bin y con pa proteha bo mes.
Kico ta bin despues di COVID-19?
Tin varios coronavirus cu ta existi den animal cu ainda no a infecta hende. Pues den futuro semper lo tin un otro coronavirus cu ta salta di animal pa hende. Teniendo na cuenta cu nos mundo ta cada dia mas conecta pa via di mas turismo, comercio y urbanisacion, ta pone cu den futuro, brotenan di malesa similar na COVID-19 cu aparece, lo sigui plama mas lihe y mas leu.
Laga nos ban practica bon higiena pa asina proteha nos mes y nos prohimo.
Si abo of un otro persona ta sinti malo, a check e sintomanan y ta kere cu ta e coronavirus, yama 280-0101 pa mas informacion. No sali for di cas, y no presenta na hospital. Si bo ta infecta, bo lo por plama e virus pa mas persona.
Laga nos ban practica bon higiena pa asina proteha nos mes y nos prohimo.
Si abo of un otro persona ta sinti malo, a check e sintomanan y ta kere cu ta e coronavirus, yama 280-0101 pa mas informacion. No sali for di cas, y no presenta na hospital. Si bo ta infecta, bo lo por plama e virus pa mas persona.
Recursonan interesante
Pa mas informacion tocante di e 'coronavirus' por bishita e siguiente recursonan.
Aruba COVID-19 - Informacion
https://www.arubacovid19.org/
https://www.arubacovid19.org/
RIVM - Vragen & antwoorden nieuw coronavirus (COVID-19)
https://www.rivm.nl/coronavirus/covid-19/vragen-antwoorden
https://www.rivm.nl/coronavirus/covid-19/vragen-antwoorden
World Health Organisation
https://www.who.int/emergencies/diseases/novel-coronavirus-2019/events-as-they-happen
https://www.who.int/emergencies/diseases/novel-coronavirus-2019/events-as-they-happen
Centers for Disease Control - Coronavirus Disease 2019 (COVID-19) - FAQ
https://www.cdc.gov/coronavirus/2019-ncov/faq.html
https://www.cdc.gov/coronavirus/2019-ncov/faq.html
VOX - The Vox guide to Covid-19 coronavirus
https://www.vox.com/2020/3/5/21162138/vox-guide-to-covid-19-coronavirus
https://www.vox.com/2020/3/5/21162138/vox-guide-to-covid-19-coronavirus
Entrevista cu epidemiologo Jonathan Epstein
https://www.vox.com/science-and-health/2020/2/12/21133560/coronavirus-china-bats-pangolin-zoonotic-disease
https://www.vox.com/science-and-health/2020/2/12/21133560/coronavirus-china-bats-pangolin-zoonotic-disease